Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 215

d) Tervezési feladatok a tűzvédelmi munkában témából: Felismerési szinten sajátítsák el a tanulók: — a műszaki rajzok rendeltetését és információs tartalmát, — vonalfajták és vonalvastagságok jelentését, — épületszerkezetek és különböző berendezési tárgyak jelölését, — a méretezési eljáráshoz kapcsolódó fogalmakat, — a méretezési eljárások alkalmazási körét, — a tűzvédelmi rendszer rendszerelemeit, — a rendszerelemek működőképességét befolyásoló tényezőket. Definíciós szinten sajátítsák el a tanulók: — a helyszínrajz, alaprajz, metszetrajz tartalmi követelményeit, — a tűzvédelmi műszaki leírás tartalmi követelményeit, — a méretezéshez kapcsolódó tűzvédelmi követelményeket, — a méretezések alkalmazásának korlátait, a tűzkockázat elemeit, — a tűzvédelem szükségességének, irányainak megítélését, — a tűz kiterjedésének, mértékének tényezőit, a tűzoltás feltételeinek elemeit, — a tűzzel és veszélyhelyzetével kapcsolatos adatbázis felépítésének szerepét. Rendezési szinten sajátítsák el a tanulók: — a tűzvédelmet befolyásoló aktív és passzív elemek alkalmazását, — a tűzvédelmi rendszer rendszerelmeinek kapcsolódását, — a tűz kiterjedési korlátainak tervezését, — a helyszínen lévő potenciális gyújtóforrások, valamint működési valószínűségük, behatárolását, — a veszélyhelyzetek kialakulásának és gyakoriságának valószínűsítését, — az emberi tényezők szerepét a biztonság érvényesülésében. Jártassági szinten tudják végrehajtani a tanulók: — a tervdokumentációhoz kapcsolódó tűzvédelmi műszaki leírás elkészítését, — a tervdokumentációk tűzvédelmi értékelését, — veszélyhelyzetek meglétének, vagy kialakulásának megítélését, — létesítmények, tevékenységek tűzvédelmi rendszerelemzését, — tűzvédelmi rendszer kialakítását és működésben tartását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes